section_heading: Povijest
paragraph_text: Za vrijeme Drugog svjetskog rata, gradonačelnik Zakintosa Loukas Carrer i episkop Krisostomos, odbili su zahtjev nacističkih vlasti koji su vladali otokom od rujna 1943. do listopada 1944. godine, da izruče gotovo 300 židova (umjesto toga oni su ih skrivali). Na zahtjev da im se da popis židova, episkop je dao svega dva imena; svoje i gradonačelnika.